**FIȘA MĂSURII**

**Denumirea măsurii**: **Sprijin pentru tineri fermieri**

**Codul măsurii: M2/2B**

**Tipul măsurii**: Sprijin forfetar

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la Obiectivele transversale și a complementarității cu alte măsuri din SDL**

În cadrul acestei sub-măsuri se va sprijini instalarea pentru prima dată a tinerilor fermieri, ca şefi/manageri ai unei exploataţii agricole.

Instalarea ca tânăr fermier este un proces care implică realizarea unor etape, așa cum este descris mai jos. Acest proces trebuie să fi început și să fie încă în curs de desfășurare în momentul în care tânărul fermier depune cererea de finanţare pentru accesarea sprijinului acordat prin intermediul acestei sub-măsuri.

**Justificare și corelare cu analiza SWOT a alegerii măsurii**

Tendința de îmbătrânire al populației locale, implicit a celei care activează în domeniul agricol, dar și existența unei forțe de muncă disponibilă pe plan local, provenită mai ales din disponibilizările din sectorul industrial al orașelor învecinate, conduce la necesitatea stimulării tinerilor de a se orienta spre sectorul agricol, conducând astfel la revigorarea zonei GAL prin performanțe superioare ale agriculturii.

**Obiectiv de dezvoltare rurală**: confor art. 4 al Reg. (UE) nr. 1305/2013, principalul obiectiv al măsurii este: **1 -** **favorizarea competitivității agriculturii**

**Obiective specifice ale** măsurii:

1. Dezvoltarea sectorului agricol printr-o mai buna utilizare a resurselor naturale și umane a factorilor de producție;
2. Dezvoltarea și lansarea mediului economic și de afaceri concomitent cu crearea de locuri de muncă în rândul populației din teritoriul Drumul Voievozilor, cât și sprijin pentru dezvoltarea și consolidarea inițiativelor antreprenoriale.

Intervenția prin această sub-măsură va conduce la creşterea numărului de tineri fermieri care încep pentru prima dată o activitate agricolă ca şefi/manageri de exploataţie, care sunt încurajați să promoveze lanțurile scurte de aprovizionare, și, prin urmare, să devină competitivi și să îşi sporească gradul de orientare spre parteneriate

**Măsura contribuie la prioritatea** prevăzută la art. 5, Reg. (UE) nr. 1305/2013, *P2- creșterea viabilității fermelor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.*

**Măsura contribuie obiectivelor** art. 19 din Reg. (UE) nr. 1305/2013 - Dezvoltarea exploatațiilor și a întreprinderilor.

**Obiective transversale: inovare, mediu și climă**

**Măsura contribuie la domeniul de intervenție 2B** - facilitarea intrării în sectorul agricol a unor fermieri calificați corespunzător și, în special, a reînnoirii generațiilor

**Domenii complementare**: 2A – Îmbunătățirea performațelor economice a tuturor exploatațiilor agricole și facilitarea restructurării și modernizării exploatațiilor, în special în vederea sporirii participării pe piață și a orientării spre piață, precum și a diversificării activitărților agricole;

6A – locuri de munca create.

**Complementaritatea cu alte măsuri** din SDL: M1, M4, M5 ,M7

**M1 ( tinerii fermieri pot fi beneficiari directi ai măsurii M1),** **M4,** M5 **(tinerii fermieri pot beneficiari direcți ai măsurii M4 si** M5 **, își pot diversifica activitatea prin accesarea măsurii M4 si M5 in investii non agricole ,** M7 **(beneficiarii măsurii M7 sunt si beneficiari direcți ai măsurii M2 )**

**Sinergia cu alte măsuri** din SDL: M1,M3

1. **Valoarea adăugată a măsurii**

Prin implementarea acestei măsuri se va aduce plusvaloare teritoriului GAL Drumul Voievozilor prin:

* valorificarea potențialului inovativ al tinerilor din zona GAL;
* creșterea nivelului de stabilitate a tinerilor în zonă (diminuarea tendinței migratorii a tinerilor);
* creșterea producțivității sectorului agricol,

ceea ce relevă concordanța cu obiectivele SDL de dezvoltare a zonei.

1. **Trimiteri la alte acte legislative**

*Legislaţie UE*

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;

R (CE) nr. 1242/2008 de stabilire a unei tipologii comunitare pentru exploatații agricole;

R (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime;

*Legislaţie Naţională*

Legea nr. 346/2004 privind stimularea înființării și dezvoltării întreprinderilor mici și mijlocii cu modificările şi completările ulterioare;

Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;

Ordonanţa Guvernului nr. 8/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale cu modificările şi completările ulterioare.

Ordonanța Guvernului nr. 129/2000 privind formarea profesională a adulților, aprobată cu modificări și completări prin Legea nr. 375/2002,

Ordonanța Guvernului nr.76/2004, cu modificările şi completările ulterioare.

1. **Beneficiari direcți/indirecți (grup țintă)**

*Beneficiari direcți*:

• tânărul fermier așa cum este definit în art. 2 din R(UE) nr. 1305/2013 (o persoană cu vârsta de până la 40 de ani la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații);

• persoană juridică cu mai mulți acționari unde un tânăr fermier, așa cum este definit în art. 2 din R(UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație şi deţine cel puţin 50%+1 din acţiuni.

*Beneficiari indirecți*:

Fermierii care, din anumite motive, nu mai pot conduce eficient exploatațiile agricole;

Populația activă care nu are locuri de muncă.

*Grupul țintă* este, în fapt, populația activă din zona GAL, ca beneficiari direcți sau indirecți.

1. **Tip de sprijin**

In conformitate cu prevederile art. 67 al Reg. (UE) nr. 1303/2013, sprijinul constă în:

* Sumă forfetară
1. **Tipuri de acțiuni eligibile și neeligibile**

Sprijinul se acordă în vederea facilitării stabilirii tînărului fermier în baza Planului de Afaceri (PA). Toate cheltuielile propuse în PA, inclusiv capitalul de lucru şi activităţile relevante pentru implementarea corectă a PA aprobat pot fi eligibile, indiferent de natura acestora.

1. **Condiții de eligibilitate**

• Solicitantul trebuie să se încadreze în categoria microîntreprinderilor şi întreprinderilor mici;

• Solicitantul deţine o exploataţie agricolă cu dimensiunea economică cuprinsă între

8 000 şi 50.000 S.O. (valoare producţie standard);

• Solicitantul prezintă un plan de afaceri;

• Solicitantul deține competențe și aptitudini profesionale,

• Solicitantul se angajează să devină fermier activ în termen de maximum 18 luni de la data instalării;

Alte angajamente

• Înaintea solicitării celei de-a doua tranșe de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 20 % din valoarea primei tranșe de plată (cerința va fi verificată în momentul finalizării implementării planului de afaceri);

• În cazul în care exploatația agricolă vizează creșterea animalelor, planul de afaceri va prevede în mod obligatoriu amenajări de gestionare a gunoiului de grajd, conform normelor de mediu (cerința va fi verificată în momentul finalizării implementării

planului de afaceri).

1. **Criterii de selecție**

• Principiul comasării exploatațiilor, având în vedere numărul exploatațiilor preluate integral;

• Principiul nivelului de calificare în domeniul agricol;

* Principiul sectorului prioritar care vizează sectorul zootehnic (bovine, apicultură, ovine și caprine) și vegetal (legumicultura, inclusiv producţia de material săditor, pomicultură și producția de seminţe);
* Principiul potențialului agricol care vizează zonele cu potențial determinate în baza studiilor de specialitate;
* Principiul raselor/ soiurilor autohtone

Principiile de selecție vor fi detaliate suplimentar în Ghidul solicitantului și vor avea în vedere prevederile art. 49 al R(UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.

De asemenea, principiile de selecție vor asigura dezvoltarea echilibrată a agriculturii din zona GAL, ponderea criteriilor de selecție realizându-se în funcție de nivelul de dezvoltare al sectoarelor prioritare identificate în strategia de dezvoltare locală.

1. **Sume (aplicabile) și rata sprijinului**

Sprijinul public nerambursabil se acordă pentru o perioadă de maxim trei/cinci (pentru sectorul pomicol) ani si este de maximum:

• **~~37 742,5~~ 30 000 de euro** pentru exploatațiile între 8.000 € SO și 50 000 SO.

Sprijinul pentru instalarea tinerilor fermieri se va acorda sub formă de primă în două tranșe, astfel:

• 75% din cuantumul sprijinului la semnarea deciziei de finanțare;

• 25% din cuantumul sprijinului se va acorda cu condiția implementării corecte a planului de afaceri, fără a depăși

- cinci ani de la incheierea Contractului de Finantare, pentru contractele de finantare incheiate in anul 2018

- patru ani de la incheierea Contractului de Finantare, pentru contractele de finantare incheiate in anul 2019

- trei ani de la incheierea Contractului de Finantare, pentru contractele de finantare incheiate in anul 2020

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.

Implementarea planului de afaceri, inclusiv ultima plată, cât şi verificarea finală nu vor depăşi 5 ani de la decizia de acordare a sprijinului.

Ultima transa de plata se va depune de catre beneficiar pana la data de 30 septembrie 2023

 **Indicatori de monitorizare**

Avînd în vedere ca masura se încadrează în domeniul de intervenție 2B, cu domeniu complementar 6A, indicatorii de monitorizare sunt:

|  |  |  |
| --- | --- | --- |
| Domeniul de intervenție | Indicator de monitorizare | UM |
| 2B | Numărul de exploatații agricole/beneficiari sprijiniți | Nr 2 |
| 6A | Locuri de muncă create | Nr 1 |